**Likumprojekts**

**Grozījumi likumā “Par palīdzību dzīvokļa jautājumu risināšanā”**

Izdarīt likumā “Par palīdzību dzīvokļa jautājumu risināšanā” (Latvijas Republikas Saeimas un Ministru Kabineta Ziņotājs, 2002, 2. nr.; 2003, 20. nr.; 2005, 9. nr.; 2007, 12., 24. nr.; 2009, 12. nr.; Latvijas Vēstnesis, 2009, 196. nr.; 2010, 157. nr.; 2013, 232. nr.; 2014, 131. nr.; 2015, 248. nr.; 2016, 64. nr.; 2017, 75.nr.) šādus grozījumus:

1. Izteikt 3.panta 2.punktu šādā redakcijā:

“2) sociālā dzīvokļa izīrēšana (21.5 – 21.10 pants);”

1. 11.panta pirmajā daļā

aizstāt vārdus “likuma “Par dzīvojamo telpu īri”” (attiecīgā locījumā) ar vārdiem “Dzīvojamo telpu īres likuma” (attiecīgā locījumā);

svītrot vārdus “likuma “Par sociālajiem dzīvokļiem un sociālajām mājām””.

1. Aizstāt 19.1 panta ceturtajā daļā un 21.4 panta pirmajā daļā vārdus “likuma “Par dzīvojamo telpu īri”” (attiecīgā locījumā) ar vārdiem “Dzīvojamo telpu īres likuma” (attiecīgā locījumā).
2. 13.pantā:

izteikt pirmās daļas 2.punktu šādā redakcijā:

“2) personai, kura īrē dzīvojamo telpu denacionalizētā vai likumīgajam īpašniekam atdotā mājā un ir to lietojusi līdz īpašuma tiesību atjaunošanai, bet dzīvojamās mājas tehniskais stāvoklis apdraud tajā mītošo personu dzīvību vai būvniecību regulējošos normatīvajos aktos noteiktajā kārtībā ir pieņemts lēmums, ar kuru aizliegta dzīvojamās mājas ekspluatācija, - ja persona šajā dzīvojamā telpā ir deklarējusi savu dzīvesvietu un ir reģistrēta šā likuma 3.panta 1. vai 2.punktā minētās palīdzības saņemšanai.”;

izteikt ceturtās daļas 2.punktu šādā redakcijā:

“2) šā panta pirmās daļas 2.punktā minētajā gadījumā izvērtē attiecīgās dzīvojamās mājas tehnisko stāvokli, lai konstatētu apdraudējumu personas dzīvībai vai iepazīstās ar lēmumu, ar kuru aizliegta dzīvojamās mājas ekspluatācija, un pieņem lēmumu par personas nodrošināšanu ar pagaidu dzīvojamo telpu (23.pants) vai par atteikumu sniegt šo palīdzību. Ja persona ir reģistrēta dzīvojamās telpas atbrīvošanas pabalsta saņemšanai, tā nezaudē tiesības uz šā pabalsta saņemšanu līdz brīdim, kad saņem šā likuma 3.panta 1. vai 2.punktā paredzēto palīdzību.”.

1. 14.pantā

pirmās daļas 1. un 1.1 punktu izteikt šādā redakcijā:

“1) personas, ja tās tiek izliktas no īrētās dzīvojamās telpas Dzīvojamo telpu īres likuma 24. pantā paredzētajā gadījumā un ja tās ir:

1. maznodrošinātas personas, kuras sasniegušas pensijas vecumu vai ir personas ar invaliditāti,
2. maznodrošinātas personas, ar kurām kopā dzīvo un kuru apgādībā ir vismaz viens nepilngadīgs bērns, aizgādnībā esoša persona, maznodrošināta pensijas vecumu sasniegusi persona vai maznodrošināta persona, kura ir persona ar invaliditāti;
3. pašvaldības teritorijā dzīvojošas citas personas, kuras pieder pie tās pašvaldības domes noteiktās personas kategorijas, kurām pašvaldība sniedz palīdzību, ja tās tiek izliktas no īrētās dzīvojamās telpas;

1.1 politiski represētās personas, kuras tiek izliktas no dzīvojamās telpas Dzīvojamo telpu īres likuma 24. pantā paredzētajā gadījumā, ja to lietošanā nav citas dzīvošanai derīgas dzīvojamās telpas;”;

papildināt ar devīto daļu šādā redakcijā:

“(9) Ja dzīvojamās telpas īres līgums ar personu tiek izbeigts, pamatojoties uz Dzīvojamo telpu īres likuma 24.pantu, un ja īrnieks atbilst kādai no šī likuma 14.panta pirmās daļas 1.punktā minētajām kategorijām, kā arī vēršas pašvaldībā sešu mēnešu laikā pēc tam, kad ir stājies spēkā tiesas nolēmums par īrnieka izlikšanu no dzīvojamās telpas, attiecīgā pašvaldība samērīgā laika periodā, bet ne ilgāk kā sešu mēnešu laikā pēc tam, kad persona reģistrēta attiecīgajā palīdzības reģistrā, ierāda īrniekam citu dzīvošanai derīgu dzīvojamo telpu.”.

1. Svītrot 16.panta trešajā daļā vārdus “un atbilst Ministru kabineta noteikumos paredzētajām būvniecības un higiēnas prasībām.”
2. Papildināt likumu ar 20.1 pantu šādā redakcijā:

“**20.1 pants. Ierobežojumi nodot apakšīrē dzīvojamās telpas**

Šajā nodaļā paredzētajos gadījumos un noteiktajā kārtībā izīrētās dzīvojamās telpas netiek nodotas apakšīrē citai personai.”.

1. Izteikt 21.3 pantu šādā redakcijā:

“Pašvaldība dzīvojamās telpas īres līgumu ar speciālistu slēdz uz darba tiesisko attiecību laiku, bet ne ilgāku par trim gadiem un ja ir spēkā sadarbības līgums ar speciālista darba devēju.”

1. Papildināt likumu ar III2 nodaļu šādā redakcijā:

“**III2 nodaļa**

**Sociālo dzīvokļu izīrēšana**

**21.5 pants.** **Sociālā dzīvokļa statusa noteikšana**

(1) Sociālā dzīvokļa statusu var noteikt:

1) neizīrētiem pašvaldības īpašumā esošiem dzīvokļiem;

2) pašvaldības īpašumā esošiem dzīvokļiem, kurus īrē maznodrošinātas personas (ģimenes), ja tās ir rakstveidā izteikušas vēlēšanos īrēt sociālo dzīvokli.

(2) Šā panta pirmās daļas 2.punktā minētajā gadījumā pašvaldības dome vai tās deleģēta institūcija personas īrētajam dzīvoklim var noteikt sociālā dzīvokļa statusu, ja dzīvokļa īrnieks rakstveidā izteicis vēlēšanos izbeigt līdzšinējo dzīvojamās telpas īres līgumu un noslēgt jaunu – sociālā dzīvokļa īres līgumu.

(3) Sociālā dzīvojamā māja ir pašvaldības īpašumā esoša dzīvojamā māja, kurā visus dzīvokļus izīrē personām (ģimenēm), kas atzītas par tiesīgām īrēt sociālo dzīvokli. Uz sociālā dzīvojamā mājā esošiem dzīvokļiem neattiecas šī likuma tiesību normas, kas regulē sociālā dzīvokļa statusa noteikšanu un maiņu.

**21.6 pants.** **Personas (ģimenes), kurām ir tiesības īrēt sociālos dzīvokļus**

Sociālo dzīvokli ir tiesības īrēt personai (ģimenei), kura atbilst kādai no šī likuma 14.pantā minētajām maznodrošināto personu kategorijām.

**21.7 pants.** **Kārtība, kādā personu (ģimeni) atzīst par tiesīgu īrēt sociālo dzīvokli**

Kārtību, kādā personu (ģimeni) atzīst par tiesīgu īrēt sociālo dzīvokli, tai skaitā iesniedzamos dokumentus, kas apliecina personas (ģimenes) tiesības īrēt sociālo dzīvokli, nosaka attiecīgā pašvaldība saistošajos noteikumos.

**21.8 pants.** **Sociālā dzīvokļa izīrēšanas kārtība**

(1) Sociālo dzīvokli izīrē uz pašvaldības institūcijas lēmuma pamata personai (ģimenei), kura atzīta par tiesīgu īrēt sociālo dzīvokli.

(2) Kārtību un secību, kādā attiecīgās pašvaldības administratīvajā teritorijā tiek izīrēti sociālie dzīvokļi, nosaka pašvaldības dome saistošajos noteikumos.

**21.9 pants.** **Sociālā dzīvokļa īres līgums**

(1) Sociālo dzīvokli nodod lietošanā uz sociālā dzīvokļa īres līguma pamata. Sociālā dzīvokļa īres līgumu noslēdz ne vēlāk kā mēneša laikā pēc tam, kad pieņemts pašvaldības institūcijas lēmums par sociālā dzīvokļa izīrēšanu.

(2) Sociālā dzīvokļa īres līgumu noslēdz uz laiku, kas nav ilgāks par sešiem mēnešiem. Ja pēc līguma termiņa beigām persona (ģimene) nav zaudējusi tiesības īrēt sociālo dzīvokli, personai (ģimenei) ir tiesības prasīt noslēgt jaunu sociālā dzīvokļa īres līgumu. Ja pēc līguma termiņa beigām persona (ģimene) ir zaudēju tiesības īrēt sociālo dzīvokli, tai ir tiesības prasīt pašvaldībai noslēgt ar to jaunu dzīvojamo telpu īres līgumu saskaņā ar Dzīvojamo telpu īres likuma noteikumiem.

(3) Sociālā dzīvokļa īrniekam nav tiesību īrēto dzīvokli nodot apakšīrē citai personai.

**21.10 pants.** **Sociālā dzīvokļa īres maksa un ar dzīvokļa lietošanu saistītie maksājumi**

Sociālā dzīvokļa īres maksu nosaka attiecīgā pašvaldība. Tai jābūt zemākai par īres maksu, kas noteikta attiecīgās kategorijas pašvaldības dzīvokļiem, kurus pašvaldības izīrē saskaņā ar Dzīvojamo telpu īres likumu. Pašvaldība sedz arī daļu no ar dzīvokļa lietošanu saistītajiem maksājumiem pašvaldības saistošajos noteikumos noteiktajā kārtībā un apmērā.

1. Izslēgt 22.pantu.
2. Izteikt 26.1 panta pirmās daļas 1., 2. un 3.punktu šādā redakcijā:

“1) kuras atbrīvo dzīvojamo telpu, kura atrodas denacionalizētā vai likumīgajam īpašniekam atdotā mājā un kuru tās ir lietojušas līdz īpašuma tiesību atjaunošanai vai arī minētās personas tiek izliktas no dzīvojamās telpas Dzīvojamo telpu īres likuma 24.pantā paredzētajā gadījumā;

2) kuras atbrīvo dzīvokli, kura īpašnieka maiņa notikusi līdz likuma “Par valsts un pašvaldību dzīvojamo māju privatizāciju” spēkā stāšanās brīdim valsts īpašuma konversijas rezultātā vai starpsaimniecību uzņēmumu privatizācijas rezultātā un kurš nav privatizēts likumos “Par kooperatīvo dzīvokļu privatizāciju” un “Par lauksaimniecības uzņēmumu un zvejnieku kolhozu privatizāciju” noteiktajā kārtībā, un kuras lietojušas dzīvokli dzīvojamās mājas īpašnieka maiņas brīdī, vai arī minētās personas tiek izliktas no dzīvojamās telpas Dzīvojamo telpu īres likum 24.pantā paredzētajā gadījumā;

3) kuras atbrīvo dzīvojamo telpu vai arī tiek izliktas no dzīvojamās telpas Dzīvojamo telpu īres likuma 24.pantā paredzētajā gadījumā un ja tās:

1. lietojušas dzīvojamo telpu likuma “Par valsts un pašvaldību dzīvojamo māju privatizāciju” spēkā stāšanās brīdī;
2. dzīvojamā telpa likuma “Par valsts un pašvaldību dzīvojamo māju privatizāciju” spēkā stāšanās brīdī piederēja kooperatīvo biedrību savienības uzņēmumam;
3. dzīvojamā telpa nav privatizēta normatīvajos aktos noteiktajā kārtībā.”.
4. Papildināt pārejas noteikumus ar 16.punktu šādā redakcijā:

“16. 2019.gada 1.janvārī spēku zaudē likums “Par sociālajiem dzīvokļiem un sociālajām dzīvojamām mājām” (Latvijas Republikas Saeimas un Ministru Kabineta Ziņotājs, 1997, 15.nr.; Latvijas Vēstnesis, 2008, 186. nr.; 2010, 15.nr.).”.

Likums stājas spēkā 2019.gada 1.janvārī.

Iesniedzējs:

Ministru prezidenta biedrs,

### ekonomikas ministrs A. Ašeradens

Vīza: Valsts sekretārs J. Stinka